Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 129

36. § A Szolgálati Szabályzat 154. pontja helyébe a következő rendelkezés lép: „154. A zászlóalj-törzsfőnök közvetlenül a zászlóaljparancsnoknak van alárendelve, annak helyettese. A zászlóaljparancsnok helyettesét kivéve szolgálati elöljárója a zászlóalj egész személyi állományának. A zászlóalj-törzsfőnök felelős a zászlóalj készenlétét és mozgósítását biztosító rendszabályok, intézkedések idejében történő kidolgozásáért és az azzal kapcsolatos okmányok naprakészségéért, a parancsnokságra háruló feladatok megoldásáért és a zászlóalj vezetését biztosító alegységek harckészültségéért.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes